ACAP ออกหุ้นกู้ 800 ลบ.อายุ 2 ปี ดอกเบี้ย 5.6% ขายรายใหญ่จองซื้อ 23-27 มิ.ย.
ACAP ยื่นแบบแสดงรายการการเสนอขายหุ้นกู้ของบริษัทรวม 800 ลบ. อายุหุ้น 2 ปี อัตราดอกเบี้ยคงที่ร้อยละ 5.60 ต่อปี โดยเสนอขายให้แก่ผู้ลงทุนสถาบัน และผู้ลงทุนรายใหญ่ จองซื้อวันที่ 23-24 และ 27 มิ.ย.59 นี้
16 มิ.ย. 2559

บริษัท.เอเชีย แคปปิตอล กรุ๊ป จำกัด (มหาชน) หรือ ACAP ยื่นแบบแสดงรายการการเสนอขายหุ้นกู้ของบริษัท มูลค่าไม่เกิน 500 ล้านบาท และมีหุ้นกู้สำรองเพื่อเสนอขายเพิ่มเติมไม่เกิน 300 ล้านบาท อายุหุ้นกู้ 2  ปี ครบกำหนดไถ่ถอนปี พ.ศ.2561 อัตราดอกเบี้ยคงที่ ร้อยละ 5.60 ต่อปี จ่ายดอกเบี้ยทุก ๆ 3 เดือนตลอดอายุหุ้นกู้ เสนอขายให้แก่ผู้ลงทุนสถาบัน และผู้ลงทุนรายใหญ่ ระยะเวลาจองซื้อวันที่ 23-24 และ 27 มิ.ย.59 ผ่านผู้จัดการการจัดจำหน่าย คือ บริษัท หลักทรัพย์ เออีซี จำกัด (มหาชน) หรือ บล.เออีซี และ บริษัทหลักทรัพย์ โกลเบล็ก จำกัด (มหาชน) หรือ บล.โกลเบล็ก
โดยบริษัทมีวัตถุประสงค์ที่จะนำเงินที่ได้ไปใช้รองรับการขยายธุรกิจของบริษัท และเพื่อการนำไปใช้ในการลงทุนของบริษัท ทั้งนี้บริษัทมิได้จัดให้มีการจัดอันดับความน่าเชื่อถือของบริษัทและของหุ้นกู้